Lyder Nicolaysen (1866–1927)

Lyder Wentzel Christie Nicolaysen (født 25. juli 1866, død 1. mai 1927) var en norsk overlege og politiker (H).

Nicolaysen ble student i 1884 og cand.med. i 1890. Han tok den medisinske doktorgraden i 1898, og var redaktør for Norsk magasin for lægevidenskaben 1897–1902. Nicolaysen var overlege ved Diakonhjemmet fra 1910 til 1913, da han gikk over til en stilling som overlege ved Ullevål sykehus. Nicolaysen drev også undervisningsarbeid både ved Ullevål og ved Rikshospitalet.

Politisk tilhørte Lyder Nicolaysen partiet Høyre, og han representerte dem i formannskapet i Kristiania fra 1908 til 1913. I 1911 var han byens ordfører.

Han var sønn av Nicolay Nicolaysen.

Referanser 

Norske leger
Høyre-ordførere i Oslo
Personer begravet på Vår Frelsers gravlund
Personer fra Oslo